Нэхущ Заурбий аргуэру хахыж
УФ-м и Жылагъуэ палатэм КъБР-м къыбгъэдэкIыу щыIэ Нэхущ Заурбий Ахьмэд и къуэр иджы етIуанэ пIалъэкIэ и лIыкIуэу хахыжащ.
Ар Бахъсэн щIыналъэм хыхьэ Жанхъуэтекъуэ къуажэм 1943 гъэм къыщалъхуащ.
Курыт еджапIэ нэужьым, КъБКъУ-м и агроном къудамэм щIэтIысхьэри, ар ехъулIэныгъэкIэ къиухащ. «Налшык» совхозым щылажьэу гу къылъатэри, КПСС-м и Бахъсэн райкомым и мэкъумэш къудамэм и унафэщIу ягъэкIуащ. Къэбэрдей-Балъкъэр АССР-м и Къэ-рал агропромышленнэ комитетым — парткомым и секретару, КПСС-м и Бахъсэн райкомым и япэ секретару, Бахъсэн щIыналъэм и депутатхэм я щIыпIэ советым и унафэщIу лэжьащ. 1992 гъэм Къэбэрдей-Балъкъэрым и Правительствэм и УнафэщIым и къуэдзэ къалэныр къыхуагъэфащэ.
ИужькIэ КъБР-м и Парламентым и япэ зэхыхьэм РеспубликэмкIэ и Советым и тхьэмадэу щытащ. Абы хэлъхьэныгъэшхуэ хуищIащ щIэныгъэ, егъэджэныгъэ IэнатIэхэр егъэфIэкIуэным, гъуазджэмрэ щэнхабзэмрэ зегъэужьынымкIэ Iуэху щхьэпэ куэд къиIэ-тащ.
1997 гъэм и мэлыжьыхь мазэм Нэ-хущ Заурбий Урысей Федерацэм и Къэрал Думэм и депутату хах. Федеральнэ Зэхуэсым Федерацэмрэ щIыналъэ политикэмкIэ и комитетым и унафэщIу, абы дэщIыгъуу Кавказ Ищхъэрэм и Iуэхухэм ехьэлIа комиссэм и Iэтащхьэм и къуэдзэу щытащ. 2000 — 2006 гъэхэм Нэхущыр Дунейпсо Адыгэ Хасэм и тхьэмадэ къулыкъум пэры- тащ.
Урысейм и Парламентым и зыужьыныгъэм илъэс куэдкIэ зэрыхуэлэжьам, КъБР-м и къэрал къулыкъущIапIэхэм щиIэ ехъулIэныгъэхэм папщIэ Нэху-щым къратащ «ЩIыхь», «КъБР-м и пащхьэм щиIэ фIыщIэхэм папщIэ» орденхэр, КъБР-м и ЩIыхь тхылъыр.
НэщIэпыджэ Замирэ.
